La Universitat de València, entre els cinquanta millors centres del món en sis matèries d’Humanitats, segons el rànquing Scimago

## La Universitat de València, entre els cinquanta millors centres del món en sis matèries d’Humanitats, segons el rànquing Scimago

Facultat de Filologia, Traducció i Comunicació de la Universitat de València.

La Universitat de València (UV) destaca entre els cinquanta millors centres d’ensenyament superior del món en sis matèries, segons el rànquing Scimago-Institutions Ranquings (SIR) by subject, una classificació que avalua 9.756 institucions científiques i governamentals en investigació, innovació i impacte social mesurat per la visibilitat del seu web. En concret, la institució, dins del sector universitats, ocupa sisena posició mundial en Literatura i teoria literària i és tercera d’Espanya; mentre que en Dret és la primera del país i la número 40 mundial.

Aquest rànquing, basat en la base de dades Scopus, està desenvolupat pel grup d’investigació Scimago Lab i permet seleccionar el sector i el país per a generar classificacions específiques, en sis sectors, entre altres el d’universitats. El criteri per a figurar en la classificació és que aquestes entitats han de ser institucions universitàries i d’investigació amb més de 100 articles publicats i inclosos en la base de dades Scopus.

Història (posició 43), Arts i Humanitats (48), Comunicació (49) i Filosofia (50) són les altres quatre matèries en què la Universitat de València destaca entre les cinquanta millors del món en el sector universitats del rànquing Scimago-Institutions Rànquing (SIR) by subject. En les sis disciplines citades, la institució és primera entre les universitats de la Comunitat Valenciana.

A més, en la majoria d’aquestes matèries la UV ha millorat els seus resultats mundials respecte a l’edició anterior. Així, en Filosofia ha millorat 54 llocs, 36 en Dret, 13 en Arts i Humanitats i 12 en Comunicació. En Literatura manté la sisena posició mundial.

**Accés al Scimago-Institutions Rankings (SIR) by subject**: <https://www.scimagoir.com/rankings.php>

**Més informació (Servei d’Anàlisi i Planificació UV)**: **https://ir.uv.es/hOl0MZL**

Arxivat en:
Rànquings
, Investigació a la UV
, Dades estadístiques, indicadors i informes
, Finançament recerca
, Recerca, innovació i transferència
, Institucional
, Difusió i comunicació científica
, Internacionalització recerca

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar